Женисбек Пиязов

**Женисбек Пиязов**, Женисбек Буркыт улы Пиязов (; *[[1988 ел]]ның [[9 май|9 мае]], [[СССР]], [[Үзбәкстан ССР]], [[Каракалпакстан АССР]], [[Нөкес]]*) ― опера җырчысы (*бас-баритон*), халыкара конкурслар лауреаты, М. Магомаев исемендәге II Халыкара вокалистлар конкурсының Гран-при иясе. Каракалпакстанның (2018), Үзбәкстанның (2021), Башкортстанның (2022), Татарстанның (2023) халык артисты.

## Тәрҗемәи хәле
1988 елның 9 маенда Каракалпакстан АССР башкаласы Нөкес шәһәрендә алты балалы (*ике кыз һәм дүрт малай*) музыкаль гаиләдә туган. Баритон тавышлы әтисе Буркыт һәм әнисе Инжигул халык музыка коралларында уйнаган. Бабасы Зейнел Пиязов ― Үзбәкстанның һәм  Каракалпакстанның халык артисты, күп еллар Бердах исемендәге Каракалпак дәүләт музыка театрында эшләгән.

Балачактан җырлый. Башта поп-музыкага тартылса, 15-16 яшендә, тавышы үзгәреп, җитди музыка белән шөгыльләнергә уйлаган. 2007 елда Жапак Шамуратов исемендәге Нөкес мәдәният һәм сәнгать көллиятенең вокал факультетын (Абат Калиев классы) һәм 2011 елда «Академик җырлау» белгечлеге буенча Үзбәкстан дәүләт  (профессор Софья Анатольевна Цой классы) тәмамлаган. Матур тембрлы тулы диапазонлы  тавышына ия. 

2009 елда Ташкентта А. Нәвои исемендәге Зур опера һәм балет  вокалист вазыйфасына кабул ителгән. 2010 елда Минскида (Беларусь) танылган опера мастеры  һәм танылган дирижер  җитәкчелегендә мастер-классларда белем алган. Озимо (Италия) опера сәнгать академиясе солисты булган .

Үзбәкстан дәүләт консерваториясендә укыта.

2024 елның апрелендә Үзбәкстан югары белем министрының мәдәният һәм сәнгатьне үстерү буенча киңәшчесе итеп билгеләнгән.

## Иҗаты
2008―2010 елларда дөньяның күп кенә илләрендә, шул исәптән Россия, Азәрбайҗан, Беларусь, Казакъстан, Франция, Испания, Португалия, Германия, Австрия, Кытай, Корея һәм Малайзиядә дәрәҗәле халыкара конкурсларда һәм фестивальләрдә катнашкан.

«Севилья чәчтарашы», «Энҗе эзләүчеләр», «Дон Жуан», «Юлий Цезарь», «Евгений Онегин», «Фигаро туе», «Мәйсәрә эше» һ. б. опералардан арияләр башкарган. «Культура» телеканалында «Зур опера» телевизион проектында катнашкан (2014). 
 
## Кызыклы факт
2019 елда Женисбек Пиязов Миландагы дөньякүләм танылган La Scala театры сәхнәсендә җырлаган беренче үзбәкстанлы булган. Анда Аттила ариясен җырлаган.

## Бүләкләре, мактаулы исемнәре

* 1997 ― яшь башкаручыларның  конкурсы – *лауреат*
* 2007 ― «Нихол» премиясе ― *лауреат* 
* «Казакъ романсиадасы» XII халыкара конкурсы ― *лауреат*
* 2009 ― Рус романсын яшь башкаручыларның XIII Мәскәү халыкара конкурсы ― *лауреат* 
* 2012 ― Мөслим Магомаев исемендәге Халыкара вокалистлар конкурсы ― *Гран-при*  
* 2010 – «Шөһрәт» медале ― *ил бәйсезлегенең 19 еллыгы хөрмәтенә*
* 2012 ― Каракалпакстанның атказанган артисты
* 2014 ― Үзбәкстанның атказанган артисты
* 2018 ― Каракалпакстанның халык артисты
* 2021 ― Үзбәкстанның халык артисты 
* 2022 ― Башкортстанның халык артисты
* 2023 ― Татарстанның  халык артисты

## Искәрмәләр

## Сылтамалар
* Официальный инстаграм Женисбека Пиязова
* Женисбек Пиязов в Телеграме
*  Гость онлайн-проекта «Гримерка» (автор Рафаэль Сагитов) Женисбек Пиязов. Vk видео, 26:37

Төркем:Әлифба буенча җырчылар
Төркем:Үзбәкстан җырчылары
Төркем:Үзбәкстанның опера җырчылары
Төркем:«Шөһрәт» үзбәк медале белән бүләкләнүчеләр
Төркем:Ташкәнт консерваториясен тәмамлаучылар
Төркем:Үзбәкстанның атказанган артистлары
Төркем:Үзбәкстанның халык артистлары
Төркем:Каракалпакстанның атказанган артистлары
Төркем:Каракалпакстанның халык артистлары
Төркем:Башкортстанның халык артистлары
Төркем:Татарстанның халык артистлары
Төркем:Баслар